Tåtten om Romund Halte

Tåtten om Romund Halte (Hrómundar þáttr halta) er en tått, en kort islendingesaga fra 1200-tallet. Historien foregår i Hrútafjörðr på 900-tallet og handler om Romund og hans venner i kamp med tyvaktige norske handelsmenn. 

En gruppe på tolv norske handelsmenn kommer til Hrútafjörðr, og oppfører seg uvennlig. Romund mistenker dem for å ha stjålet og slaktet fire hester, og reiser sak mot dem på tinget. De blir dømt og hevner seg ved å angripe Romunds gård. Romund feller seks av dem, men blir selv drept. Alle nordmennene dør, noen i striden og de siste i et forlis. Romunds sønn Hallstein overlever og kjemper siden sammen med kong Olav Tryggvason på «Ormen Lange».

Tætten er kjent fra Den større saga om Olav Tryggvason, slik denne gjengis i håndskriftet Flateyjarbók. Historien er også gjengitt i Landnåmabok, hvor det gjengis flere vers enn de tre som tåtten inneholder. Dette tyder på at den kjente versjonen av fortellingen er en forkortet versjon av en tapt lengre original.Fornrit 2011  , forlagspresentasjon av samleutgave av sagaene (pdf) Oversatt til norsk av Bergsveinn Birgisson og Bernt Ø. Thorvaldsen i fembindsverket Islendingesagaene, 2014.

 Referanser 

 Eksterne lenker 

 heimskringla.no, dansk fulltekst

Romund